Mesterskabet blev vundet af [[Västra Frölunda IF]], som blev [[Svensk mesterskab i ishockey|svenske mestre]] for første gang, og som samtidig blev den første klub fra landsdelen [[Götaland]], der vandt [[Svensk mesterskab i ishockey|mesterskabet]]. Klubben havde kvalificeret sig til SM-serien som vinder af Division I Syd og vandt 12 af sine 14 kampe i mesterskabsslutspillet. [[Sølvmedalje]]rne gik til [[Division I i ishockey 1963-64|de forsvarende mestre]] fra [[Brynäs IF]], der var blevet nr. 2 i Division I Syd, og som sluttede SM-serien to point efter mestrene. Dermed vandt klubben SM-medaljer for anden gang i alt og anden sæson i træk. [[Bronzemedalje]]rne blev vundet af [[AIK]] på bedre målforskel (+2) end [[Leksands IF]] (−6), på trods af at holdet kun havde vundet seks og tabt syv kampe i SM-serien. [[AIK]] havde kvalificeret sig til slutspillet ved at slutte på fjerdepladsen i Division I Nord og vandt SM-medaljer for 19. gang men for første gang siden [[Svensk mesterskab i ishockey 1951|1951]].
Sport Kultur Foreninger Organisationer